**Mark Adderley** (født 1960) er en engelsk-norsk komponist.

Han studerte fagott ved Guildhall School of Music i London i perioden 1978 til 1981. Etter dette flyttet han til Norge og i 1985 begynte han å studere komposisjon ved Norges musikkhøgskole under ledelse av Olav Anton Thommessen og Lasse Thoresen. Han avla sin diplomeksamen i komposisjon i 1992.

Adderley arbeidet i mange år som fagottist. Som 16-åring begynte han i The National Youth Orchestra of Great Britain, der han var medlem fram til 1978. Før han begynte sine studier i komposisjon spilte han også med flere norske orkestre, som Den norske operas orkester, Oslo Filharmoniske Orkester og Stavanger Symfoniorkester.

Instrumentalmusikken dominerer Adderleys verkliste, og han har komponert for en rekke ulike besetningstyper. Blant Adderlys verk for mindre besetninger er *Bite The Dog* for solofiolin (2006) (finnes også som fiolinkonsert, *Twitter Machine* (1999) for gitar og fiolin, mens eksempler på verk for større ensembler er *The Cloud of Unknowing* for sinfonietta (1998) og *Bad Language* (2003) for ni instrumentalister. De to sistnevnte var begge nominert til Edvardprisen det året de ble komponert. For verket «Reverberations» mottok Adderley i 1994 Norsk komponistforenings pris for årets verk. Han ble også nominert til Årets verk 2023 for *Out of Step*.

Blant ensemblene Adderley har samarbeidet med er Stavanger Symfoniorkester, Ensemble Ernst, Affinis ensemble, gitarduoen Frevo, Telemark kammerorkester og Grieg Trio.

Adderleys musikk er blant annet tilgjengelig på følgende CD-er: *Defenitely Pling-Plong* (Simax, 1995), *Cloud of Unknowing* (Euridice, 2002), *Bad Language* (Aurora, 2005) og *Bite the Dog* (Fabra, 2014).

Mark Adderley har hatt flere viktige verv i det norske musikklivet.[] Han har blant annen ledet stipendkomiteen til Norsk Komponistforening, vært medlem av Norsk komponistforenings Musikkfaglige utvalg, evalueringsutvalget til TONO og representert Norsk Komponistforening i TONOs Musikkfaglige Råd.

Fra 2013 har Adderley mottatt Statens garantiinntekt.

Produksjon
----------

### Verkliste (utvalg)

* *All Plans Last Only Until the First Shot* (2016)
* *Bite The Dog II* (2013)
* *Gilgamesh Fragment* (2011)
* *Contortions III A* (2010)
* *Bite The Dog* for solo fiolin (2006)
* *Party Music : How to Survive Your Own Stupidity* (2003)
* *Tightrope Walker: For Violin and Piano* (2001)
* *Bad Language* (2000)
* *Twitter Machine* (1999)
* *The Cloud of Unknowing* for sinfonietta (1998)
* *Reverberations* (1994)

### Diskografi

* Elisabeth Kristensen Eide, "Miscreants", verk på utgivelsen *Crosswinds* (2017)
* Sunniva Rødland, Ensemble Ernst, "All Plans Last Only Untill The First Shot" (2016)
* Lars Lien, "Phonetix", verk på utgivelsen "Hallucinations" (2016)
* *Bite the Dog* (2014)
* Rolf Borch, *Step Inside* (2007)
* Ensemble Ernst, *Adderley - Bad Language* (2005)
* Einar Henning Smebye, Sigyn Fossnes, *Tightrope Walker* (2005)
* Eirik Raude, *I Ching* (2004)
* Affinis Ensemble, *Anatomic Notebook* (2004)
* Bjørn Andor Drage, MiNensemblet, *Party Music - Works by Adderley / Harvey / Hellstenius / Ness* (2004)
* Lars-Erik ter Jung, Thomas Kjekstad, *Twitter Machine* (2003)
* *Cloud of Unknowing* (2002)
* *Ametri* (2001)
* Einar Henning Smebye, *Piano* (1997)
* Oslo Sinfonietta, *Musikkdill*a (1996)
* BIT20 Ensemble, *Absolute Pling-plong - Eight Ways of Making Music* (1995)

Referanser
----------

1. ↑   www.muziekweb.nl[Hentet fra Wikidata]
2. ↑
3. ↑
4. ↑  «20 nominerte til Årets verk 2023». *ballade.no*. 5. januar 2024. Besøkt 6. januar 2024.
5. ↑

Eksterne lenker
---------------

* Verkliste[*død lenke*] fra NB noter
* Biografi fra mic.no
* Norsk Komponistforening

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** MusicBrainz **·** Discogs
 |